*Tämä artikkeli käsittelee uusmaalaista kuntaa. Nimen muita merkityksiä on lueteltu täsmennyssivulla.*

**Pukkila** (aik. *Savijoki*, vanh. ruots. *Buckila*) on Uudellamaalla sijaitseva kunta. Kunnassa asuu 1 781 ihmistä ja sen pinta-ala on 145,94 km², josta 145,09 km² on maata ja loput 0,85 km² sisävesialueita. Pukkilaa on kutsuttu aiemmin myös Savijoeksi sekä puhekielessä Vähä-Porvooksi.

Pukkila sai oman kirkon noin 1606 ja Porvoon evankelis-luterilaisen seurakunnan kappeliseurakunnan aseman noin 1640. Oma pappi kappeliseurakuntaan saatiin 1676. Pukkilan ensimmäinen kirkko peruskorjattiin 1677. Papin virkatalo valmistui 1701. Kappeliseurakunta itsenäistyi Pukkilan seurakunnaksi 1896. Pukkilan toinen kirkko rakennettiin 1814, se laudoitettiin 1834. Samalla 1814 purettiin Pukkilan ensimmäinen kirkko, joka oli kolmesataa metriä toisen pohjoispuolella. Pukkilan toisen kirkon ensimmäinen peruskorjaus tapahtui 1885 ja toinen 1914, jolloin kirkkoon asennettiin lämmityslaitteet. Alttaritaulun maalasi 1915 Wilhelm Sjöström. Urut Pukkilan toiseen kirkkoon tulivat 1901.

Pukkilassa on muun muassa Naarkoski putouksineen ja kalateineen, Pukkilan kirkko, Pukkilan villisikatarha Kanteleella ja japanilaisen majatalon Yado Oikawan vanha ja uusi osa. Yado Oikawa on perustettu entiselle Pukkilan meijerille. Myös Kanteleella on ollut meijeri, Kanteleen meijeri, minkä rakennus on nykyään yksityisasunto. Meijerien toiminta yhdistyi valiolaiseen Tuottajain Maitoon, ja päättyi.

Maantiede
---------

Pukkilan naapurikuntia ovat pohjoisessa Orimattila, idässä Myrskylä, etelässä Askola ja lännessä Mäntsälä.

Naarkosken suvanto.
Pukkilassa on neljä järveä, Kanteleenjärvi, Kokkusa, Savijärvi ja Iilijärvi. Porvoonjoki virtaa Pukkilan läpi. Kunnan pohjoisosassa sen kulku on tasaista, mutta keskustan lähellä on ensin Naarkoski ja sitten Myllykoski, Roiponkoski eli Syvänojankoski, Kivikoski ja Haudankoski.

Pukkilassa on kaksi Natura 2000 -aluetta: Kanteleenjärven lintuvesi ja Venunmetsä.

### Kyliä

Kantele, Naarkoski, Kirkonkylä, Savijoki, Syvänoja, Torppi

| Numero | Maarekisterikylä | Kylän osia |
| --- | --- | --- |
| 616-401 | Kantele (aikaisemmin Kanteleenkylä) | Jukuri, Letkunkulma |
| 616-402 | kirkonkylä |  |
| 616-403 | Naarkoski |  |
| 616-404 | Savijoki |  |
| 616-405 | Syvänoja |  |
| 616-406 | Torppi |  |

### Taajamat

Vuoden 2018 lopussa Pukkilassa oli 1 899 asukasta, joista 755 asui taajamassa, 1 123 haja-asutusalueilla ja 21:n asuinpaikat eivät olleet tiedossa. Pukkilan taajama-aste on 40,2 %. Kunnassa on vain yksi taajama, Pukkilan kirkonkylä.

Yhteydet
--------

Pukkilan kunnan halki länsi–itä-suunnassa kulkee kantatie 55:ltä seututie 167:lle seututie 162 Mäntsälästä Myrskylään. Orimattilan Tönnöstä kulkee etelään Askolan Korttiaan yhdystie 1635. Tietoliikenneverkon osia ovat muutamat harvat telemastot.

Seurakunnat
-----------

Vuoden 2018 aluejaon mukaan Pukkilassa on seuraavat Suomen evankelis-luterilaisen kirkon seurakunnat:

* Pukkilan seurakunta

Suomen ortodoksisen kirkon seurakunnista Pukkilan alueella toimii Helsingin ortodoksinen seurakunta.

Historia
--------

Pukkilan ensimmäisen kirkon muistokivi.
Pukkilasta on löydetty mesoliittisen kivikauden pyyntiasuinpaikkoja suunnilleen ajalta 7000 – 6500 eaa. yksi luultavasti rauta- tai keskiaikainen kuppikivi ja kaksi esihistoriallista röykkiötä. Kivikautiset asuinpaikat sijaitsevat Porvoonjoen tuntumassa ja Kanteleen alueella.

Pukkilan ensimmäinen kirkko rakennettiin vuonna 1606. Nykyinen kirkko on vuodelta 1814.

Pukkilassa on ollut kruunun eli valtion, virkataloja Naarkosken Eskola ja Syvänojan Pekkala. Kirkollinen virkatalo on ollut kirkkoherran virkatalo. Kanteleella perustettiin vuonna 1915 Kanteleen meijeri, joka on nykyään Kanteleenjärven rannalla yksityinen asumiskiinteistö. 1915 Pukkilassa oli yksi höyryjauhomylly ja viisi vesijauhomyllyä. Sahoja oli kolme: 17-hevosvoimainen Kanteleen höyrysaha, 30-hevosvoimainen Naarkosken vesivoimasaha sekä 20-hevosvoimainen Syvänojan vesivoimasaha. Pukkilassa oli tuolloin Naarkosken sähkölaitos ja kymmenen kauppiasta 1916.

Pukkilassa vuonna 1885 syntynyt Onni Nurmi testamenttasi kotikunnalleen Suomen Gummitehtaan osakkeita. Yrityksestä kehittyi Nokia, ja testamenttilahjoituksen arvoksi kasvoi 30 miljoonaa markkaa. Testamentin määräysten mukaan testamentattujen osakkeiden tuotto tuli käyttää Pukkilan vanhainkodissa olevien vanhusten virkistykseksi. Vuosituhannen vaihteessa osakkeet myytiin ja perustettiin Onni Nurmen Säätiö ja Hyvinvointikeskus Onni.

Hallinto
--------

Juha Myyryläinen toimi Pukkilan kunnanjohtajana vuodesta 1997 kevääseen 2020. Hänen seuraajakseen valittiin Juha Rehula. Rehulan oli määrä toimia kunnanjohtajana vuoden 2022 loppuun, mutta hän ilmoitti lokakuussa 2021 eroavansa kunnanjohtajan virasta.

Pukkilan kunnanvaltuustossa on 17 paikkaa, joista seitsemän on keskustan, viisi kokoomuksen, kolme perussuomalaisten ja kaksi vihreiden hallussa kaudella 2021–2025.

Talous
------

Pukkilan osuuspankki.
Vuonna 2015 kunnassa oli 508 työpaikkaa. Niistä 18% oli alkutuotannossa (maa-, metsä- ja kalataloudessa), 55% palveluissa ja 25% jalostuksessa. Alkutuotannon osuus oli suurempi kuin koko maassa (3%).

Vuonna 2016 eniten yhteisöveroa maksaneet yritykset olivat Myllylän Betoni, Pukkilan Osuuspankki ja konsultointiyhtiö ClinResOps.

Väestönkehitys
--------------

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


| Pukkilan väestönkehitys 1980–2015 |
| --- |
| Vuosi |  |  | Asukkaita |  |
| 1980 |    | 1 678 |
| 1985 |    | 1 659 |
| 1990 |    | 1 840 |
| 1995 |    | 1 867 |
| 2000 |    | 1 921 |
| 2005 |    | 2 024 |
| 2010 |    | 2 024 |
| 2015 |    | 1 971 |
| Lähde: Tilastokeskus. |

Koulut
------

Kirkonkylän koulu Veteraanitien varrella.
Vuodesta 2019 lähtien Pukkilassa on toiminut vain yksi alakoulu, luokka-asteiden 0-6 opetusta antava Kirkonkylän koulu. Alle 20 oppilaan Torpin koulun oppilaat ja opettajat jatkoivat 2019 alusta Kirkonkylän koululla.

Pukkilassa toimineita kansakouluja ovat olleet:

| Koulu | kyläalue | vuosi | viite | lakkautettu |
| --- | --- | --- | --- | --- |
| Kanteleen kansakoulu | Kantele | 1878 |  | 2009 |
| Kirkonkylän kansakoulu | Pukkilan kirkonkylä | 1883 |  |  |
| Savijoen | Savijoki | 1898 |  |
| Torpinkylän kansakoulu | Torppi | 1901 |  | 2019 |

Pelastustoimi
-------------

Pukkilan paloasema.
Pukkilan pelastustoimesta vastaa Itä-Uudenmaan pelastuslaitos. Pukkila kuuluu pelastuslaitoksen Porvoon lohkoon toisen lohkon ollessa Loviisa. Pukkilan VPK on Myrskylä-johtoinen. Myrskylässä on Myrskylän puolivakinainen palokunta ja virka-aikana Itä-Uudenmaan pelastuslaitoksen palotarkastajan päivystys.

Ruokakulttuuri
--------------

Pukkilan pitäjäruoiksi nimettiin 1980-luvulla limppisoppa ja luumukreemi.

Meijerit
--------

| Meijeri | kyläalue | vuosi | rekisterinumero | paikka | Tuottajain Maito | lakkautettu |
| --- | --- | --- | --- | --- | --- | --- |
| Kanteleen Osuusmeijeri | Kantele | 1914 | 32.098 |  | 1956  | 1956 |
| Pukkilan Osuusmeijeri rl | Pukkilan kirkonkylä | 1922  | 46.914  |  | 1956  | 1956 |

Tunnettuja pukkilalaisia
------------------------

* Markus Allan (s. 1945), iskelmä- ja tangolaulaja
* Henrik Anttonen, podcastaaja, tuottanut monia Podcast-jaksoja Pukkilassa
* Hannu Flink (s. 1938), yritysjohtaja, kauppaneuvos
* Taito Hoffrén (s. 1974), laulaja, muusikko ja säveltäjä
* Eino Vikström (1901–1966), Isku-yrityksen perustaja, vuorineuvos

#### Yhtyeitä

* 013, Pukkilassa perustettu punk-yhtye

Katso myös
----------

* Luettelo Pukkilan julkisista taideteoksista ja muistomerkeistä

Lähteet
-------

* Suomen Sukututkimusseura: Tietoja seurakunnista (Arkistoitu – Internet Archive)

### Viitteet

1. 1 2  Pinta-alat kunnittain (Excel) 1.1.2022  1.1.2022. Maanmittauslaitos. Viitattu 29.1.2022.
2. 1 2  Väkiluku kasvoi eniten Uudellamaalla vuonna 2023  31.12.2023. Tilastokeskus. Viitattu 26.1.2024.
3. ↑  Väestö iän (1-v.) ja sukupuolen mukaan alueittain, 1972–2020  31.12.2020. Tilastokeskus. Viitattu 13.5.2021.
4. ↑  Väestörakenne  26.5.2022. Tilastokeskus. Viitattu 12.9.2023.
5. ↑  Kuntien ja seurakuntien tuloveroprosentit vuonna 2024  22.11.2023. Verohallinto. Viitattu 23.1.2024.
6. 1 2  Kuntavaalit 2021, Pukkila Oikeusministeriö. Viitattu 30.11.2021.
7. ↑  Suomi I, 1919, sivu 130
8. ↑  Suomi I, 1919, sivu 132
9. ↑   (Arkistoitu – Internet Archive)
10. ↑  Pukkila *Järviwiki*. Viitattu 2.3.2018.
11. ↑  Porvoonjoen melontareitti *Pukkila*.  Arkistoitu 4.3.2018. Viitattu 4.3.2018.
12. ↑  Uudenmaan Natura 2000-alueet. Viitattu 6.7.2011.
13. 1 2  Kunta- ja sijaintialueluettelo 2013 (XLS) Maanmittauslaitos.  Arkistoitu 4.3.2016. Viitattu 18.12.2015.
14. ↑  Taajama-aste alueittain 31.12.2018  7.12.2019. Tilastokeskus. Viitattu 7.12.2019. [vanhentunut linkki]
15. ↑  Taajama- ja haja-asutusalueväestö iän ja sukupuolen mukaan kunnittain 31.12.2018  7.12.2019. Tilastokeskus. Viitattu 7.12.2019. [vanhentunut linkki]
16. ↑  Yhteystiedot - Suomen evankelis-luterilainen kirkko evl.fi.  Arkistoitu 23.8.2018. Viitattu 23.8.2018.
17. ↑
18. ↑  Vesa Laulumaa: Torpin osayleiskaava-alueen muinaisjäännösinventointi *Museovirasto*.  2006. Viitattu 4.3.2018.
19. ↑  Kirkko *Pukkilan seurakunta*.  Arkistoitu 10.12.2017. Viitattu 23.1.2018.
20. ↑  Suomi I, 1919, sivu 131
21. ↑  Onni Nurmen elämästä *Pukkila*.  Arkistoitu 23.1.2018. Viitattu 23.1.2018.
22. ↑  Kun Nurmen Onni vanhuksille Nokia-miljoonat testamenttasi *Helsingin Sanomat*.  2013. Viitattu 23.1.2018.
23. ↑  Juha Myyryläinen Pukkilan kunnanjohtajaksi *Helsingin Sanomat*.  1997. Viitattu 23.1.2018.
24. ↑  Ojanperä, Sini: Juha Rehula valittiin Pukkilan kunnanjohtajan viransijaiseksi *Yle Uutiset*.  11.2.2020. Viitattu 23.3.2021.
25. ↑  Tapiomäki, Riitta: Juha Rehula eroaa yllättäen Pukkilan kunnanjohtajan virasta – ei paljasta jatkoaikeitaan *Yle Uutiset*. Viitattu 13.10.2021.
26. ↑  Kuntien avainluvut *Tilastokeskus*. Viitattu 22.1.2018.
27. ↑  Alueen Pukkila yhteisöverotiedot *Yle*. Viitattu 22.1.2018.  (tietoja myös yritysten kotisivuilta)
28. ↑  Väestö kielen mukaan sekä ulkomaan kansalaisten määrä ja maa-pinta-ala alueittain 1980 - 2016  29.3.2017. Tilastokeskus.  Arkistoitu 17.6.2018. Viitattu 19.1.2018.
29. ↑  Tanja Kuisma: Pukkila aikoo lakkauttaa Torpin kyläkoulun – oppilaat jo tammikuussa Kirkonkylän kouluun  18.10.2018. Uusimaa, uusimaa.fi. Viitattu 2.8.2020.
30. ↑  Perusopetuksen kotisivutArkistoitu kopio Pukkilan kunta via peda.net.  Arkistoitu 1.9.2020. Viitattu 2.8.2020.
31. ↑
32. ↑
33. ↑  Kolmonen, Jaakko 1988. *Kotomaamme ruoka-aitta: Suomen, Karjalan ja Petsamon pitäjäruoat*, s. 62. Helsinki: Patakolmonen Ky.
34. 1 2
35. ↑
36. ↑

Aiheesta muualla
----------------

* Kuvia tai muita tiedostoja aiheesta **Pukkila** Wikimedia Commonsissa

* Pukkilan kunnan kotisivut
* Tilastokeskus - Pukkilan avainluvut
* Pukkilan kartta 1748-49, Kansalliarkisto

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Uudenmaan maakunnan kunnat |
| --- |
|  |
| Nykyiset kunnat | 
* Askola
* Espoo
* Hanko
* Helsinki
* Hyvinkää
* Inkoo
* Järvenpää
* Karkkila
* Kauniainen
* Kerava
* Kirkkonummi
* Lapinjärvi
* Lohja
* Loviisa
* Myrskylä
* Mäntsälä
* Nurmijärvi
* Pornainen
* Porvoo
* Pukkila
* Raasepori
* Sipoo
* Siuntio
* Tuusula
* Vantaa
* Vihti

 |
|  |
| Entiset kunnat | 
* Bromarv
* Degerby
* Haagan kauppala
* Huopalahti
* Hyvinkään maalaiskunta
* Karjaa
* Karjaan maalaiskunta
* Karjalohja
* Kulosaari
* Liljendal
* Lohjan kunta
* Nummi
* Nummi-Pusula
* Oulunkylä
* Pernaja
* Pohja
* Porvoon maalaiskunta
* Pusula
* Pyhäjärvi Ul
* Ruotsinpyhtää
* Sammatti
* Snappertuna
* Tammisaaren maalaiskunta
* Tammisaari
* Tenhola

 |

 |

Pukkila

|  |  |
| --- | --- |
| Kylät | Kantele | Kirkonkylä | Savijoki | Syvänoja | Torppi |
| Järvet ja joet sekä voimalaitospadot | Kanteleenjärvi |
| Rakennukset ja rakennelmat sekä muistomerkit | Koivulinna | Pukkilan kirkko |